На основу члана 39. став 2. тачка 2. Закона о локалној самоуправи („Службени гласник Републике Српске“, број: 97/16, 36/19 и 61/21) и члана 39. став 2. тачка 2. Статута Града Бијељина (,,Службени гласник Града Бијељина“, број: 9/17), а у вези са чланом 3. Закона о предшколском васпитању и образовању („Службени гласник Републике Српске“, број: 79/15 и 63/20), Скупштина Града Бијељина на 6. сједници одржаној дана 16. јула 2021. године, донијела је

**О Д Л У К У**

**О КРИТЕРИЈУМИМА И ПОСТУПКУ РАСПОДЈЕЛЕ СРЕДСТАВА ИЗ БУЏЕТА ГРАДА БИЈЕЉИНА НАМЈЕЊЕНИХ ЗА СУБВЕНЦИОНИСАЊЕ ПРЕДШКОЛСКОГ ВАСПИТАЊА И ОБРАЗОВАЊА**

ОПШТА ОДРЕДБА

Члан 1.

Овом Одлуком се утврђују критеријуми, начин и поступак расподјеле средстава из буџета Града Бијељина намјењених за субвенционисање предшколског васпитања и образовања.

КРИТЕРИЈУМИ ЗА СУБВЕНЦИОНИСАЊЕ

Члан 2.

Средства планирана у буџету Града за субвенционисање предшколског васпитања и образовања, дозначаваће се као субвенција за боравак дјеце предшколског узраста у приватним предшколским установама (вртићима) и клубовима на подручју Града Бијељина.

Члан 3.

Право кандидовања за учешће у расподјели средстава, у складу са Одлуком, имају вртићи и клубови, којима су оснивачи физичка и правна лица и која су регистрована у складу са законом о предшколском васпитању и образовању.

Активности и програми вртића и клубова морају бити реализоване на подручју Града те да истовремено задовољавају потребе корисника наведених у члану 2. ове Одлуке.

ИЗНОС СРЕДСТАВА ЗА СУБВЕНЦИОНИСАЊЕ

Члан 4.

Субвенција ће се вршити на начин тако што ће предшколске установе из члана 3. ове одлуке најкасније до краја мјесеца за сваки мјесец доставити извјештај о уплатама родитеља надлежном одјељењу Градске управе Града Бијељина. Извјештај треба да

2.

садржи тачне податке које се односе на име и презиме једног родитеља, име дјетета, број текућег рачуна родитеља и износ који су родитељи уплатили за мјесец за који се доставља извјештај, након чега ће се на рачун родитеља рефундирати износ од 10% од уплате родитеља, а у складу са расположивим буџетским средствима.

УТВРЂИВАЊЕ БРОЈА И ПОСТУПКА ЗА СУБВЕНЦИОНИСАЊЕ

Члан 5.

Обраду података и провођење поступка расподјеле средстава врши надлежно одјељење Градске управе Града Бијељина, на основу достављених спискова о стварном стању броја дјеце предшколског узраста који похађају вртиће и клубове, на чије се рачуне врши дозначавање средстава предвиђених за субвенционисање.

Спискове дјеце предшколског узраста, вртићи и клубови достављају најкасније до краја текућег мјесеца за који се субвенција дозначава.

Породицама дјеце која остварују право на субвенцију, умањује се износ за наплату од стране установе коју дијете похађа,за износ уплаћених средстава по основу субвенције у складу са овом Одлуком.

РЕГУЛИСАЊЕ ОДНОСА

Члан 6.

Градоначелник Града Бијељина ће са руководиоцима предшколских установа које изразе спремност за сарадњу доставити уредну документацију, потписати уговор којим ће се регулисати услови, начин, рокови исплате, намјенско кориштење средстава и извјештавање о утрошку истих.

Вртићи и клубови поред спискова дјеце, корисника услуга, имају обавезу да ресорном одјељењу доставе и копију документације, уколико одјељење не располаже са истом.

Члан 7.

Корисници средстава из предходног члана ове Одлуке имају обавезу да ресорно одјељење уредно обавјештавају о насталим промјенама везаним за промену броја дјеце на које се субвенције односе.

ОБЕЗБЈЕЂЕЊЕ СРЕДСТАВА У БУЏЕТУ

Члан 8.

Средства за субвенционисање боравка дјеце предшколског узраста у вртићима и клубовима обезбјеђују се у буџету Града - буџетска ставка „Субвенције родитељима за боравак дјеце у приватним вртићима“, економски код 416100.

3.

Дозначење средства врши се у складу са расположивим средствима и календаром исплате за кориснике буџетских средстава.

Члан 9.

Надзор над предатом документацијом у вези провођења поступка субвенције боравка дјеце у приватним предшколским установама врши надлежно одјељење Градске управе Града Бијељина.

ЗАВРШНЕ ОДРЕДБЕ

Члан 10.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-022-67/21 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 16. јул 2021. године |  |  |
|  |  | Александар Ђурђевић, с.р. |
|  |  |  |