На основу члана 39. став 2. тачка 2. Закона о локалној самоуправи („Службени гласник Републике Српске“, број: 97/16, 36/19 и 61/21) и члана 39. став 2. тачка 2. Статута Града Бијељина (,,Службени гласник Града Бијељина“, број: 9/17), Скупштина Града Бијељина на 6. сједници одржаној дана 16. јула 2021. године, донијела је

**О Д Л У К У**

**О ДОДЈЕЛИ СУБВЕНЦИЈЕ РОДИТЕЉИМА/СТАРАТЕЉИМА ЗА**

**НОВОРОЂЕНО ДИЈЕТЕ**

Члан 1.

Овом Одлуком утврђују се услови и поступак за додјелу субвенције родитељима/старатељима за новорођенo дијете.

Члан 2.

Право на додјелу новчаних средстава из предходног члана ове Одлуке могу остварити родитељи/старатељи којi испуњавају следећи услов:

Да имају пребивалиште на подручју Града дуже од годину дана.

Члан 3.

Право из члана 2. ове Одлуке остварује се на основу захтјева једног од родитеља/старатеља поднесеног најкасније у року од 90 дана од дана рођења дјетета уз који се прилаже:

1. оригинал или овјерена копија извода из матичне књиге рођених за дијете,

2. оригинал или овјерена копија потврде о пребивалишту родитеља/старатеља или увјерење о кретању на захтјев ресорног Одјељења,

3. доказ о старатељству над новорођеним дететом (у случају старатељства),

4. фотокопија текућег рачуна подносиоца захтјева,

5. својеручно потписана и овјерена изјава подносиоца захтјева да родитељи/старатељи заједно не остварују право на друге једократне приходе за новорођено дијете чији збир премашује износ просјечне плате у Републици Српској за претходну годину (у случају да подносиоци захтјева заједно не остварују наведене приходе),

6. друге доказе по потреби, на захтјев ресорног Одјељења.

Члан 4.

Средства за исплату субвенције родитељима/старатељима за новорођено дијете, неопходна за реализацију ове Одлуке, планирана су и обезбјеђена буџетом Града Бијељина за 2021. годину, на буџетској позицији „Субвенције брачним паровима за новорођену бебу“, у износи од 300,00 КМ за новорођено дијете.

Уколико родитељи/старатељи заједно остварују право на друге једократне приходе за новорођено дијете чији збир премашује износ просјечне плате у Републици Српској за претходну годину средства за исплату субвенције родитељима/старатељима за новорођено дијете износи 100,00 КМ за новорођено дијете.

Члан 5.

На основу захтјева Градоначелник доноси рјешење о додјели једнократне новчане помоћи.

2.

Члан 6.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-022-66/21 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 16. јул 2021. године |  |  |
|  |  | Александар Ђурђевић, с.р. |
|  |  |  |